GiliGold/VAD_KnessetCorpus huggingface dataset:
איילת נחמיאס ורבין: א.
איילת נחמיאס ורבין: הצעת חוק המכר (דירות) (תיקון מס' 9), התשע"ו-2016 (מ/1077)
יואב קיש: יש לנו בקשת יושב-ראש-ועדת הכלכלה למיזוג הצעות החוק הבאות: הצעת חוק המכר (דירות) (תיקון מס' 9), התשע"ו-2016 (מ/1077), והצעת חוק המכר (דירות) (תיקון – זכות להחלפת חברת ניהול), התשע"ו-2016 (פ/2691/20).
<מרב תורג'מן: שלום אדוני, אני מרב תורג'מן מהייעוץ המשפטי לוועדת הכלכלה.
<מרב תורג'מן: הצעת החוק הממשלתית שאליה כבר מוזגו בעבר שלוש הצעות חוק פרטיות, כוללת סעיף שדומה בעיקרו להצעת החוק הפרטית של חבר הכנסת מיקי לוי, שגם הסכים לנוסח הממשלתי, ולכן הוועדה סברה שיש מקום למזג את ההצעות לפי סעיף 84(ד) לתקנון הכנסת.
יואב קיש: זכות להחלפת חברת ניהול?
איילת נחמיאס ורבין: רק להגיד שאני מחזקת את הבקשה של יו"ר ועדת הכלכלה.
איילת נחמיאס ורבין: אנחנו מאוד מבקשים לאשר את הבקשה.
יואב קיש: בקשת המיזוג אושרה.
יואב קיש: הצעת חוק הסדר ההימורים בספורט (תיקון מס' 7 – הוראת שעה), התשע"ח-2017 (מ/1166)
יואב קיש: אני עובר לבקשות הממשלה להקדמת הדיון בהצעות חוק - לפני הקריאה הראשונה: א.
יואב קיש: הצעת חוק הסדר ההימורים בספורט (תיקון מס' 7 – הוראת שעה), התשע"ח-2017 (מ/1166); ב.
יואב קיש: הצעת חוק למניעת הסתננות (עבירות ושיפוט) (הוראת שעה), התשע"ח-2017 (מ/1167).
<הדס פרבר: שמי הדס פרבר, היועצת המשפטית של משרד התרבות והספורט.
יואב קיש: תציגי, בבקשה, את הסיבה לבקשה.
<הדס פרבר: מדובר בהוראת שעה - - - בסוף השנה.
<הדס פרבר: כיוון שהחלטנו שהוראת השעה אכן השיגה מטרה ראויה, אנחנו מעוניינים להפוך אותה להוראת קבע ולכן דורשים - - -
יואל חסון: מה ההוראה?
יואל חסון: מה המהות?
<הדס פרבר: מהות ההוראה היא ששיפור תנאי ההתנהלות של קבוצות הספורט ביחס לקבלת כספי המועצה להסדר הימורים.
דוד ביטן: שיקבלו באופן ישיר ולא דרך המרכזים?
<הדס פרבר: כן, שהם יקבלו באופן ישיר ולא דרך המרכזים - - -
דוד ביטן: אז רק שתדעי שהקבוצות הקטנות, אם זה ייעשה, הן פשוט לא יהיו קיימות.
דוד ביטן: הקטנות, לא ליגת העל.
דוד ביטן: ליגת העל או ליגה לאומית תקבל ישירות, אין בעיה.
דוד ביטן: אבל הקבוצות הקטנות, אם הן לא יקבלו ישירות, הן גמורות, כי הן מקבלות הלוואות - - -
<קריאה: אבל זה יגיע לוועדה, ואפשר יהיה לטפל בזה.
דוד ביטן: אמרתי את זה גם לשרה.
דוד ביטן: זה פשוט שטות.
<הדס פרבר: בשלוש השנים שחלפו מאז כניסת הוראת השעה לתוקף, ראינו שעלה מספרן של קבוצות הספורט.
<הדס פרבר: כלומר, התיקון כן הוכיח את מטרתו.
<הדס פרבר: מנהלי הקבוצות עברו את ההכשרה שנקבעה בחוק, שכמובן גם שיפרה את יכולת הניהול שלהן.
<הדס פרבר: אנחנו חושבים שכרגע התוצאות שמתבטאות בהגדלת מספר הקבוצות מדברות בעד עצמן.
דוד ביטן: זה קשור להתנהלות של הקבוצות.
דוד ביטן: הגדלת הקבוצות זה לא בעיה, הבעיה זה ההתנהלות.
יואב קיש: אני רוצה להבהיר את הסיטואציה.
יואב קיש: תקני אותי אם אני טועה, התקנות פוקעות בסוף השנה?
יואב קיש: לכן בהתחלה אמרתי לשרה שיחכו, יש חודש חקיקה אז לא יקרה כלום אם זה יעלה בשבוע הבא.
יואב קיש: ככה אמרתי לה.
יואב קיש: השרה התקשרה אליי אישית והסבירה לי שיש פה עבודה מאוד משמעותית, ואני רוצה להסביר שזה חשוב לה.
יואב קיש: זה לא סתם.
יואב קיש: בוועדה הזו אני לא נוטה לאשר דברים.
<קריאה: גם אליך מתקשרים אישית.
יואב קיש: גם ליואל מתקשרים אישית.
דוד ביטן: לי היא אמרה את זה פנים מול פנים.
יואב קיש: יואל, אמרתי את זה לא סתם, כי בסופו של דבר זה מראה גם איזושהי רמת חשיבות שיש לשר בעניין.
יואב קיש: אנחנו לא מדברים סתם.
יואב קיש: יש פה הליך חקיקה, ואני בטוח שיו"ר הקואליציה יוביל אותו במהרה, אבל חייבים לעמוד בדד-ליינים.
דוד ביטן: מה אני אוהב אצל השרים?
דוד ביטן: הליך החקיקה אצלם לוקח שנה, ואחר-כך נשאר להם עוד שבוע, אומרים לנו, מהר-מהר.
אמיר אוחנה: כשאתה תהיה שר זה יהיה אחרת.
דוד ביטן: אני בטוח.
יואל חסון: קודם כל, אני אזכיר לכולנו שאנחנו הרשות המחוקקת, אבל תפקידנו הוא לא רק לחוקק אלא גם לפקח על עבודת הממשלה.
יואל חסון: במסגרת הפיקוח על עבודת הממשלה, אני רוצה לומר שמה שקורה עכשיו בכל משרדי הממשלה, שפתאום כל מיני מנורות אדומות מצלצלות, פתאום קופץ להם באאוטלוק כל הסוף-שנה הזה, פתאום הם נזכרו, לא ידעו שסוף שנה מגיע, זאת הפתעה, הם לא ידעו, פתאום הגיע סוף שנה.
דוד ביטן: לא, הם ידעו אבל לא ידעו איזו שנה.
יואל חסון: ועכשיו הם יציפו אותנו בבקשות לפטור.
יואל חסון: או שאנחנו הולכים להיות פה חותמות גומי, ואני עוד לא מדבר על המהות בכלל.
יואל חסון: אני לא נכנס למהות, את המהות נבטא במליאה ובהצבעות.
יואל חסון: אני מדבר על התהליך הזהה.
יואל חסון: או שנהיה פה חותמות גומי - - -
יואב קיש: או בלשון יואל, מכונות הצבעה.
יואל חסון: או מכונות הצבעה, זה אתם בקואליציה, או שנהיה חותמות גומי, או שנגיד, רגע, שנייה, סוף שנה, אנחנו חושבים שזה יכול לבוא בעוד שבועיים.
דוד ביטן: יואל, אני רק מאתגר אותך - - -
יואב קיש: ביטן, אל תענה לו.
יואב קיש: ביטן, תן לו לסיים.
יואב קיש: אנחנו דוחים להם.
יואב קיש: יואל, זה לא נכון מה שאתה אומר.
יואב קיש: יש פה מקרים בודדים שמגיעים לשולחן הוועדה.
יואל חסון: זה הופך להיות חמור כאשר אנחנו, סיעת המחנה הציוני, הגישה לך לפני שבוע בקשה לדיון פטור מחובת הנחה ובמשך שבוע אתה לא מקיים את הדיון הזה למרות שאתה חייב על-פי התקנון.
יואל חסון: ההסדר שקיים הוא ג'נטלמני לחלוטין, הוא לא על-פי התקנון, ואני לא מוכן שיהיו פה פטורים כאשר אתה מזלזל בפטור של סיעה בכנסת.
יואל חסון: לא מקובל עליי.
יואב קיש: אני מבטיח להתייחס לזה.
איילת נחמיאס ורבין: אני אוותר על הזכות לדון בנושא של אנחנו כן מקדימים, לא מקדימים.
איילת נחמיאס ורבין: אני רוצה לדבר על הוראת השעה.
איילת נחמיאס ורבין: אני רוצה לא להתייחס לשאלת ההקדמה, פטור מחובת הנחה, אתם מכירים את ההתייחסות שלי לעניין.
איילת נחמיאס ורבין: אני לא רוצה לחזור על זה.
איילת נחמיאס ורבין: אני כן רוצה לדבר על זה שהנטייה לחוקק דברים משמעותיים בהוראת שעה ולבוא להאריך אותם בכל פעם, זו בעיניי לא שיטת חקיקה ראויה.
דוד ביטן: נשים אותך בבית-המשפט העליון.
דוד ביטן: גם הם אומרים את זה.
דוד ביטן: את יכולה להיות שופטת.
יואב קיש: את אומרת שהדבר הזה מצדיק חוק.
איילת נחמיאס ורבין: אני אומרת, תבואו, תתקנו את זה בצורה ראויה.
דוד ביטן: זה פיילוט.
יואב קיש: הם עדיין לא בטוחים בזה.
איילת נחמיאס ורבין: מי שיודע, אני אוהדת ספורט, ואני לא בטוחה בזה.
איילת נחמיאס ורבין: יכול להיות שביטן צודק, אני צריכה לחפור במה שהוא אמר בעניין הקבוצות הקטנות כי בעיניי הן מאוד-מאוד חשובות.
איילת נחמיאס ורבין: והערה אחת אחרונה, המועצה לא מעבירה מספיק כסף לספורט תחרותי לנשים, והלוואי שלזה כבר היה - - - הוראת שעה.
<קריאה: אז הנה, אנחנו מתקנים את זה בחוק עכשיו.
איילת נחמיאס ורבין: בואי נראה.
איילת נחמיאס ורבין: את מכירה את היחס שלי לזה, יקירה.
איילת נחמיאס ורבין: זה לא חדש לך.
יואב קיש: יעל גרמן, בבקשה.
יעל גרמן: אני אחסוך את זמנה של הוועדה.
יעל גרמן: אני מצטרפת לחבריי ואני שומרת את זכות הדיבור בנושא הזה.
יואב קיש: אני רוצה להתייחס לפני שאנחנו עוברים להצביע.
יואב קיש: אני גם חייב ליואל תשובה.
יואב קיש: ראשית, אני אומר בצורה הכי ברורה שבוועדה הזו, וכולכם חברים של הוועדה הזו, כמות הפטורים שאנחנו נותנים מאוד מצומצמת, כולל מקרים שבהם סירבנו לבקשות, חד וחלק.
יואב קיש: אין מצב שלפני שאני אאשר פטור אני לא אבדוק באופן אישי את הנושא.
יואב קיש: אני אבדוק גם ברמה הכי בכירה, לדבר גם עם השר עצמו, להבין ממנו אישית מדוע הוא רואה לחץ לעניין.
יואב קיש: ובמקרה הזה, אני מרגיש נוח לאשר את בקשת שרת התרבות והספורט.
יואב קיש: לגבי מה שהעלית, יואל.
יואב קיש: ראשית, דיברנו על זה בקצרה, אמרנו שנדבר, אז זה לא שאתה פתאום מפיל עליי שאני מסרב לך או לא יודע מה.
יואב קיש: את הדרמה אנחנו מכירים, תשים בצד.
יואל חסון: שבועיים, שבועיים.
יואב קיש: דיברנו, הכול בסדר.
יואב קיש: דבר שני, יש פה התנהלות של ועדת הכנסת.
יואב קיש: הרי בסמכות ועדת הכנסת להתכנס, להחליט על פטור בהצבעה, ובהצבעה הזו זה בעצם לא חייב לעבור ועדת שרים לענייני חקיקה.
יואב קיש: זה הליך שהוועדה הזו לא נוקטת בו כבר עוד לפני שאני הייתי - - -
יואל חסון: ג'נטלמנית לחלוטין.
יואב קיש: יש סיכום עם ועדת שרים לחקיקה שבמקביל - - -
יואל חסון: מה זה, סיכום?
יואל חסון: אם אני מתנגד לו עכשיו?
יואב קיש: אתה יכול, אין בעיה.
יואב קיש: אני מסביר רק מה היתרונות והחסרונות, ואחרי זה אנחנו גם נשב ונדבר על זה.
יואב קיש: אני אגיד לך רק את הסיבות לזה.
יואב קיש: זה סיכום שהתחיל עוד לפני תקופתי כאן, בקדנציה הקודמת.
דוד ביטן: הוא החליט להחליף את אמסלם.
דוד ביטן: אמסלם, לא משנה מה קורה, הוא מדבר 90% מהזמן.
עודד פורר: הוא לא מדבר.
עודד פורר: הוא מסביר.
יואב קיש: יואל, חברים פה רוצים שנעבור להצבעה.
יואב קיש: יואל, אני ואתה וגם יו"ר הקואליציה ננהל על זה שיחה, ואם נגיע להבנות אז - - -
יואב קיש: מי בעד בקשת הממשלה להקדמת הדיון בהצעת חוק לפני הקריאה הראשונה בנושא:
יואב קיש: הצעת חוק הסדר ההימורים בספורט (תיקון מס' 7 – הוראת שעה), התשע"ח-2017 (מ/1166)?
יואב קיש: שמונה נגד, ארבעה בעד.
יואב קיש: אנחנו עוברים לבקשת הממשלה להקדמת הדיון בהצעת חוק – לפני הקריאה הראשונה בנושא:
יואב קיש: הצעת חוק למניעת הסתננות (עבירות ושיפוט) (הוראת שעה), התשע"-ח-2017 (1167).
יואב קיש: מי פה ממשרד הפנים?
יואב קיש: אנחנו בחוק שמעורר סערת רגשות, ואני מציע שנקשיב היטב.
<נילי ברוש: אנחנו מבקשים להאריך את הוראת השעה שנגמרת ב-17 בדצמבר לתקופה של שלושה חודשים, "חולות", את ההסדר הבסיסי בשלוש שנים, והסדר שנוגע למשרד לביטחון הפנים בשנה.
יואב קיש: אמרת שלושה חודשים ואחרי זה אמרת שלוש שנים.
<נילי ברוש: שלושה חודשים זה למתקן "חולות", להאריך את הוראת השעה - - -
יואב קיש: אה, את ההסדר כולו בשלוש שנים.
יואב קיש: את "חולות" רק בשלושה חודשים.
<נילי ברוש: רק בשלושה חודשים, במטרה, וזה לא סוד, לסגור את מתקן "חולות".
<נילי ברוש: ההסדר הבסיסי נשאר כמות שהוא.
יואב קיש: יש בהסדר הבסיסי גם אפשרות של מדינה שלישית?
<נילי ברוש: כן.
יואב קיש: ושם רוצים לשנות את הנושא של הסכמה או לא הסכמה?
<נילי ברוש: זה בגלל שבדצמבר מגיעה סיומה של הוראת השעה וצריכים להאריך את זה, ועד אז לסיים את שלוש הקריאות.
<נילי ברוש: מכאן הלחץ והבקשה לפטור.
דוד ביטן: בעיקרון, הסיבה שדוחים את זה, לא סוגרים את המתקן, אלא רק דוחים בשלושה חודשים כדי לראות אם באמת השיטה החדשה תפעל, כי לסגור ולאבד את כל ההשקעה שהיתה זה לא במקום.
דוד ביטן: מתקן "חולות" עולה 250 מיליון שקל, יש שם 1,100 איש, כך שכל בן אדם עולה 100,000 שקל לשנה.
דוד ביטן: זה דבר שהוא לא הגיוני.
יואב קיש: לא, איך הגעת?
יואב קיש: זה מיליארד.
דוד ביטן: 250 מיליון על אלף איש.
<נילי ברוש: לפי דעתי הוא עשה הערכת חסר.
<נילי ברוש: זה עולה יותר מ-100,000 שקל לבן-אדם שם.
דוד ביטן: ורואים שזה לא גורם לאנשים לצאת.
דוד ביטן: לכן רוצים לנסות את הדרך השנייה - - -
יואב קיש: אם זה 250 מיליון על 1,000 איש, אז אתה מדבר על 250,000 לבן-אדם.
דוד ביטן: 100,000.
יואב קיש: 250,000.
<נילי ברוש: אלה הערכות של שב"ס, של גלעד ארדן.
יואב קיש: 250,000 שקל לשנה זה יוצא 20,000 שקל לחודש.
יואב קיש: אפשר לחיות מזה יפה.
<נילי ברוש: נכון.
דוד ביטן: מה גם שזה נהיה קייטנה, גם דמי כיס, גם שיעורי גיטרה.
<נילי ברוש: זה קייטנה, יש שם פעילויות - - -
דוד ביטן: יש גם שיעורי גיטרה.
דוד ביטן: בית-המשפט העליון כל פעם מבקש להגדיל את - - -
יואב קיש: זה בערך מה שאנחנו כחברי כנסת מרוויחים.
יואב קיש: אז בעצם יש לנו 1,000 חברי כנסת במתקן "חולות".
<נילי ברוש: יש שם חוגים.
<נילי ברוש: אמיתי לגמרי.
דוד ביטן: בית-המשפט העליון כל הזמן מעלה את דמי הכיס.
דוד ביטן: יש אפילו דמי כיס שנותנים להם.
דוד ביטן: הם יוצאים בבוקר, חוזרים בערב, מקבלים דמי כיס - - -
יואב קיש: אני מציע לקרוא לזה: דמי קיש.
דוד ביטן: זה ממש מתנ"ס, מתנ"ס קהילתי.
ישראל אייכלר: יש לי רק הערה של משפט אחד:
ישראל אייכלר: אני מציע לתת לכל מסתנן 250,000 שקל, מבטיח לכם שהוא ייצא - - -
יואב קיש: גם בחצי מזה.
דוד ביטן: זה בטוח.
דוד ביטן: 100,000 שקל, גם ייצא.
רויטל סויד: אנחנו נצטרף אליהם, אנחנו נצא איתם.
יואב קיש: חברת הכנסת יעל גרמן, זכות הדיבור שלך.
יעל גרמן: אני חושבת שכל מה שנאמר קודם לגבי המהירות והפזיזות, ולגבי זה שאין הצדקה לבקש הנחה מוקדמת לפני שאנשים אפילו יודעים על מה מדובר, כאן קל וחומר.
יעל גרמן: אתמול בערב קיבלתי את טיוטת הצעת החוק.
יעל גרמן: היו לי הרבה מאוד שאלות.
יעל גרמן: ניסיתי היום לשאול יועצים משפטיים בבניין, ואני חייבת לומר שהיועצים המשפטיים לא הכירו את הצעת החוק, לא הכירו את הטיוטה ולא יכלו - - -
יעל גרמן: אני לא אציין שמות - - -
דוד ביטן: אנחנו לא דנים בגוף החוק.
דוד ביטן: אנחנו דנים רק בהקדמה.
דוד ביטן: בגלל שזה מסתיים ב-17 בדצמבר, יש היגיון להקדים את - - -
יואב קיש: איפה ארבל?
יואב קיש: אפשר לקרוא לארבל?
יואב קיש: ארבל, טוענים פה שהיועצים המשפטיים לא מכירים את החוק.
<ארבל אסטרחן: הוא הגיע רק היום.
דוד ביטן: את גופו של החוק, הם לא צריכים.
<ארבל אסטרחן: החוק הגיע רק היום.
דוד ביטן: אבל ארבל לומדת מהר.
יעל גרמן: נכון שלכאורה אנחנו מבקשים רק להאריך הוראת שעה, אבל בפועל יש פה גם שינויים.
יעל גרמן: אני בכל זאת קראתי את החוק.
יעל גרמן: עכשיו אנחנו מתבקשים, הרי ברגע שנאשר כאן פטור מחובת הנחה, זה יכול לעלות עוד היום.
יואב קיש: זה יעלה היום.
יעל גרמן: אמרת, ברור.
יעל גרמן: זאת אומרת שאנחנו כאן נכשיר את זה שהמליאה תצביע על משהו שהיא בכלל לא מבינה, לא יודעת על מה היא מצביעה - - -
דוד ביטן: אז דברי בשם עצמך.
יעל גרמן: אני לא מדברת בשם עצמי.
דוד ביטן: עד כאן אנחנו מבינים.
דוד ביטן: עכשיו הסברתי את זה.
יעל גרמן: אני לא חושבת שחברי המליאה שיתבקשו היום להצביע בקריאה ראשונה עבור החוק הזה, כאשר אני קראתי אותו ואני לא הבנתי עדיין את כל מה שקורה פה – אם מתכוונים גם לעובדים זרים, אם מתכוונים רק למסתננים, אלף ואחת שאלות היו לי שלא יכולתי לקבל תשובה.
יואב קיש: בסדר, אבל הן יישארו גם לעוד שבוע, השאלות האלה, עד שזה לא יגיע לוועדה ובעבודת הוועדה - - -
יעל גרמן: אז בעוד שבוע נעלה את זה.
יעל גרמן: שום דבר לא יקרה.
יעל גרמן: ובשבוע הזה גם היועצים המשפטיים יוכלו ללמוד ולעזור לנו, חברי הכנסת, וגם חברי הכנסת יקראו.
יעל גרמן: אני פונה גם לביטן – אנחנו שוב ושוב מדברים על הזילות כלפי המוסד הזה ששמו הכנסת והזילות כלפי חברי הכנסת, להעלות את הצעת החוק הזאת, שכולנו יודעים שסביבה היו שלושה בג"צים, שלושה, מבלי שבאמת אנחנו נותנים את הדעת ומבינים על מה אנחנו מצביעים.
יעל גרמן: זה בעיניי זלזול במוסד הזה שנקרא: הכנסת, וזלזול בחברי הכנסת.
יעל גרמן: לא יקרה שום דבר אם נדחה את זה בשבוע, נלמד את הנושא וזה יעלה בשבוע הבא כאשר אנשים יסכימו או לא יסכימו, אבל לפחות ידעו על מה הם מצביעים.
רועי פולקמן: זו בסך-הכול קריאה ראשונה.
רועי פולקמן: אז גם פרוצדורלית יהיה לנו זמן לדון - - -
יואב קיש: הכול נכון, רועי.
רועי פולקמן: יש פה לחץ זמנים, וזו קריאה ראשונה.
יואב קיש: היא רוצה גם לקריאה ראשונה לבוא יותר מוכנה.
יעל גרמן: אתה רוצה שאנשים יצביעו בקריאה ראשונה בלי שהם יודעים על מה?
רועי פולקמן: זה יוצג במליאה.
יעל גרמן: אבל אנשים לא קראו את החוק.
רועי פולקמן: פרוצדורלית - - -
איילת נחמיאס ורבין: זה תפיסת עולם.
איילת נחמיאס ורבין: הכול פרוצדורלי.
יואב קיש: חברים, בואו נעשה סדר בדיון.
דוד ביטן: אנחנו דנים היום רק בפטור, ולא בתוכן הדברים.
דוד ביטן: מבחינת מה שאמרה נציגת משרד הפנים, שעד ה-17 בדצמבר צריכים לסיים את העניין, ולכן הזמן הזה מאוד קצר ויש סיבה לתת את הפטור הזה, כי אנחנו חוסכים שבוע בתהליך.
דוד ביטן: זה שאתם מתנגדים לחוק, הבנתי.
דוד ביטן: אבל זה לא רלוונטי כרגע מבחינת פרוצדורה.
יעל גרמן: אני לא יודעת אם אני מתנגדת.
יעל גרמן: תן לי לקרוא אותו.
יעל גרמן: אני מבקשת את הזכות שלי להבין על מה אני מצביעה.
דוד ביטן: אין הרבה סעיפים היום בסדר היום.
דוד ביטן: תתכונני.
יעל גרמן: יש לי כמה שאלות שלא קיבלתי תשובה עליהן.
יואב קיש: אני רוצה לומר לך דבר אחד.
יואב קיש: באופן עקרוני יש אמת במה שאת אומרת, אבל אני אגיד לך למה במקרה הזה זה לא מדויק, כי במקרה הזה אנחנו נותנים עוד שבוע עבודה לוועדה בעניין הזה.
יואב קיש: זאת אומרת, אנחנו נגיע לדד-ליין איך שלא תראי, זה לא ייגמר לפני.
יואב קיש: זה לא שתוך שבוע עבודה גמרנו.
יואב קיש: אנחנו נגיע לדד-ליין.
יואב קיש: בזה שאנחנו נותנים לקריאה ראשונה לעבור, אנחנו בעצם מיטיבים את עבודת הוועדה על החוק, ואם את רוצה, אפשר עד הקריאה, כולל הדיון במליאה, להגיע למצב מוכנות מספק ובכך להרוויח שבוע נוסף של דיונים בוועדה.
יואב קיש: אני אומר לך בכנות שזה חלק מהשיקול שאני חושב שזה לכבוד הכנסת לעשות דיון טיפה יותר ארוך מאשר קצר.
יעל גרמן: זה לא לכבודה להצביע עבור משהו שהיא אפילו לא - - -
דוד ביטן: מה ההבדל בין זה לבין חוק שמגיע לוועדה ותוך 24 שעות הוא במליאה?
דוד ביטן: גם לא למדתי אותו.
דוד ביטן: אז מה ההבדל?
יעל גרמן: מה זאת אומרת, חוק שנגיע מהוועדה?
יעל גרמן: אנחנו מכירים אותו - - -
דוד ביטן: לא, אין הבדל.
דוד ביטן: להיפך, יותר גרוע, כי זה חוק יותר מבושל עם מאה הסתייגויות.
דוד ביטן: למדנו את זה?
דוד ביטן: גם לא למדנו את זה.
יעל גרמן: דנו בו.
יואב קיש: דוד, אנחנו נצביע עוד מעט.
דוד ביטן: אז לפי השיטה שלך, לכל דבר ניתן חודש עד שזה יעלה לדיון.
יעל גרמן: לא חודש, אבל אני מבקשת שבוע.
יואב קיש: עליזה, עליזה - - -
יואל חסון: חברת הכנסת בראשי.
יעל גרמן: גורלו של החוק נחרץ.
יעל גרמן: עליזה אמרה לא.
יואל חסון: אני ממש מתחבר לדבריה של חברת הכנסת גרמן.
יואל חסון: ודאי שמדובר בחוק כל-כך מורכב ואנחנו בכלל עדיין לא מדברים על בעדו או נגדו.
יואל חסון: נקיים על זה דיון, אבל מתבקש מאתנו כרגע בכמה שעות לקבל עמדה של האופוזיציה, של המחנה הציוני.
יואל חסון: אי אפשר לעשות את זה, זה לא הגיוני.
יואל חסון: מדובר בחוק מאוד מורכב.
יואל חסון: אני אפילו לא נכנס אם בעדו או נגדו.
יואל חסון: ברור שמכל התהליך שאנחנו עוברים הסיפור של מתקן "חולות" נכשל כישלון נחרץ.
יואל חסון: זה דבר שהוא ברור, והתוצאה עומדת בפנינו.
יואל חסון: אנחנו מבקשים, ואני מבקש ממך, אדוני היושב-ראש, אתה יכול אולי לעשות הפסקה, לדבר עם שר הפנים, לבקש דחייה בשבוע, ואני מבטיח בשבוע הבא לתמוך בפטור.
יואב קיש: אני לא צריך פטור בשבוע הבא.
יואב קיש: אתה עושה צחוק?
דוד ביטן: כבר מחר לא צריך פטור.
יואל חסון: אז למה אתה עושה פטור?
יואל חסון: אם מחר לא צריך פטור, למה אתה עושה פטור?
יואב קיש: כי רק ביום שני זה יכול לעלות, ואני רוצה עוד שבוע עבודה בכנסת.
יואב קיש: זה מה שאני רוצה.
יואל חסון: אנחנו מתנגדים לצורת ההגשה של החוק הזה לוועדת הכנסת.
דוד ביטן: צורת ההגשה?
יואל חסון: לתהליך הזה, לדרך שמזלזלת בחברי הכנסת, - -
יעל גרמן: החיפזון.
יואל חסון: - - מזלזלת ביכולת שלנו להעמיק ולקובע עמדה.
יואל חסון: ואתם גוררים אותנו להיות במהלך מתנגד, שאנחנו לא בטוח מתנגדים בכלל.
דוד ביטן: אז אמרתי לך, גם בחוק שנכנס בקריאה שנייה ושלישית אנחנו לומדים אותו מהר.
יואב קיש: איילת, רצית?
איילת נחמיאס ורבין: לא, אני נתתי לרויטל.
יואב קיש: רויטל, בבקשה, אחרונת הדוברים.
איילת נחמיאס ורבין: לא - - -
יואב קיש: אז מה זה, נותנת?
יואב קיש: אז את, בבקשה.
יואב קיש: אני הולך לפי הסדר.
איילת נחמיאס ורבין: כי התבלבלת, אז לא - - -
יואב קיש: חשבתי שאת לא רוצה לדבר, והצעתי לך.
איילת נחמיאס ורבין: אני רוצה להגיד משהו.
איילת נחמיאס ורבין: שוב, אני לא רוצה להתעסק - - -
איילת נחמיאס ורבין: אני לא רוצה להתעסק גם בעניין הזה בנושא פרוצדורה, אולי בנושא הזה אפילו פחות מאשר בנושאים האחרים.
איילת נחמיאס ורבין: בגלל שהנושא הזה הוא נושא - - -
דוד ביטן: עד שסוף-סוף אנחנו מתנהגים נכון?
יואב קיש: רויטל, אני אפריד ביניכם.
איילת נחמיאס ורבין: זה לא אני, זה - - -
דוד ביטן: אני אתייעץ עם בית-המשפט העליון.
ישראל אייכלר: אתה תגיד את זה עוד כמה פעמים, היא תהיה שופטת.
איילת נחמיאס ורבין: אני מוותרת על זכות הדיבור.
דוד ביטן: אני נותן לה להיות שופטת.
יואב קיש: אתה רואה, דוד?
יואב קיש: עכשיו איילת נפגעה.
ישראל אייכלר: למה, היא לא רוצה להיות שופטת?
רויטל סויד: אני רוצה לומר שני דברים.
רויטל סויד: נעזוב רגע את הצד הפרוצדורלי, תיכף נדבר עליו, שזה גם מה שדיברה חברתי חברת הכנסת גרמן, וגם חבר הכנסת יואל חסון.
רויטל סויד: אני רוצה רגע לדבר על המהות.
רויטל סויד: אתם זוכרים כמה דם רע נשפך על בית-המשפט העליון אחרי שהוא הוציא את הפסיקה האחרונה שבה כולם אמרו, בית-המשפט העליון, בעד המסתננים, שכח מה זה להיות יהודי, אם נשתמש במשפט הזה, זה לא בדיוק היה כך.
ישראל אייכלר: לא בהקשר הזה.
רויטל סויד: לא בהקשר הזה, אבל זה היה המסר.
רויטל סויד: צריך להכניס גם את הלאומיות.
רויטל סויד: תשימו לב איך פתרון אחד, בית-המשפט העליון, מה שהוא אמר זה כך, אי אפשר לגרש כשאין הסכמה, אפשר להוציא כשיש הסכמה של מדינה אחרת לקבל גם אדם שהוצא בכפייה.
רויטל סויד: הלכו, סגרו עם המדינה האחרת, אפשר גם להוציא ללא הסכמה לסודן.
דוד ביטן: אבל זה לא פשוט, כי זה מדינה זרה, לא המדינה שלהם.
רויטל סויד: איפה היו חברי הכנסת, ראש הממשלה, השרים שהשתלחו בבית-המשפט העליון כשכל מה שבית-המשפט העליון אמר, זה לא שאי אפשר להוציא אותם, אלא שתפתרו את זה, ואכן פתרו.
יעל גרמן: לא, זה בניגוד להסכמים, הוא אמר.
יואב קיש: אנחנו מדברים על הפטור, חברים.
רויטל סויד: ולכן, שימו לב איך לוקחים השתלחות בבית-המשפט העליון, שהיתה מיותרת לחלוטין.
דוד ביטן: דווקא היית צריכה לדבר חיובי, כשהלכנו לפי הפסיקה ועבדנו קשה.
דוד ביטן: במקום זה, את תוקפת אותנו.
יואב קיש: מה שאתה לא תעשה, יתקפו אותך, דוד.
רויטל סויד: אבל הרוב בכלל לא הבינו על מה היתה ההשתלחות.
דוד ביטן: מה שאני לא אעשה.
יעל גרמן: ביטן, אתה צודק - - -
רויטל סויד: זה דבר אחד לגבי המהות.
רויטל סויד: את זה חשוב לי לומר - - -
דוד ביטן: זה לא היה פשוט.
רויטל סויד: אני אצא עכשיו בהתרסה תיכף.
דוד ביטן: מה, כולם יצאו היום?
רויטל סויד: בדיוק, בגללך, גם אני אצא עכשיו.
דוד ביטן: גם ככה הסתבכתי - - -
רויטל סויד: דבר שני, יושבים פה כולנו, כולנו אחראים לשיח מתלהם, לשיח מתלהם בציבור ולשיח מתלהם בחברה, כולנו תורמים לזה.
אמיר אוחנה: למה את אומרת 'כולנו'?
אמיר אוחנה: גם את?
רויטל סויד: כי זה כולנו, כולנו.
רויטל סויד: אני רואה את כל נבחרי הציבור כחטיבה אחת.
רויטל סויד: וזה שאני לא עושה את זה, זה לא משנה.
רויטל סויד: אני רואה את כולנו כחטיבה אחת.
אמיר אוחנה: אז את אומרת, אנחנו.
רויטל סויד: המחויבות היא של כולנו ביחד להילחם נגד הסתה נגד בית-המשפט העליון, נגד הסתה נגד נשיא המדינה, נגד הסתה נגד ציבורים במדינת ישראל.
רויטל סויד: האחריות היא של כולנו, ותראו איך הסתה נגד בית-המשפט העליון עכשיו תעבור אלינו.
רויטל סויד: זה לגופו של עניין.
רויטל סויד: אני אגיד לך מה חסר לי פה.
רויטל סויד: חסרים לי נתונים.
רויטל סויד: אתה רוצה לעלות לפטור, לזרז את ההליכים.
רויטל סויד: דיברו חבריי, גם חברת הכנסת גרמן וגם חבר הכנסת יואל חסון, לגבי השאלה אם ההליך ראוי או לא ראוי.
רויטל סויד: אבל אני גם רוצה נתונים.
דוד ביטן: איזה נתונים?
דוד ביטן: אמרנו לך, 17 בדצמבר זה הנתון הרלוונטי היחיד.
רויטל סויד: לא, לא.
דוד ביטן: איזה עוד נתון?
רויטל סויד: כשאתה מדבר על סגירת מתקן, מה המשמעות של זה?
רויטל סויד: כמה יסולקו?
דוד ביטן: אבל זה בתהליך החוק.
דוד ביטן: זה לא פה עכשיו.
יואב קיש: לא סוגרים.
יואב קיש: נותנים שלושה חודשים.
יואב קיש: הדד-ליין היחידי הרלוונטי זה ה-17 בדצמבר, שאם עד אז לא נאריך, אז הכול נגמר.
רויטל סויד: אז בואו תנו לנו נתונים גם.
<קריאות: חברים, אני מעביר להצבעה את בקשת הממשלה להקדמת הדיון בהצעת חוק למניעת הסתננות (מ/1167).
<קריאות: מי בעד?
<קריאות: שירים את ידו.
<קריאות: מי נגד?
<קריאות: בעד – רוב
<קריאות: הבקשה אושרה.
יואב קיש: הישיבה כאן תהיה קצרה מכיוון שהמליאה מתכנסת ויש לנו אישור מיוחד לקיים את הישיבה הזאת ולכך יש שתי סיבות: האחת, הנושאים כאן הם בהסכמות, אין כאן עניין שדורש יותר מדי זמן דיון ולכן, מכיוון שלא מדובר בהרבה זמן, אני מניח שזה ייפתר מהר, והסיבה השנייה היא שמדובר בנושאים דחופים.
יואב קיש: אני מעלה לסדר היום את בקשתה של חברת הכנסת שרן השכל שנמצאת כאן לידי להעברת הצעת חוק התקשורת, (פ/4143/20), מוועדת הכלכלה להצעה לדיון בוועדה משותפת של ועדת הכלכלה וועדת הכנסת.
יואב קיש: יש כאן לפנינו הצעה לוועדה משותפת לוועדת הכלכלה ולוועדת הכנסת לדיון בהצעת חוק התקשורת (בזק ושידורים) (תיקון – אסדרת ערוצים ייעודיים), התשע"ז-2017 (פ/4143/20).
יואב קיש: הוועדה המשותפת תהיה בת 12 חברים, שישה מכל ועדה לפי ההרכב הבא: מטעם ועדת הכלכלה: יואב קיש – יו"ר, יעקב אשר, דב חנין, יעקב פרי, עיסאווי פריג' ואיתן כבל.
יואב קיש: מטעם ועדת הכנסת: רוברט אילטוב, יואב בן צור, שולי מועלם רפאלי, אברהם נגוסה, רועי פולקמן ואיילת נחמיאס ורבין.
יואב קיש: אני רוצה לומר שהסיבה לדחיפות בכל המהלך, אפשר לומר את זה בצורה הכי ברורה, קריסה של הערוצים הייעודיים.
יואב קיש: מי שאנחנו כמובן שומעים עליו בכותרות זה ערוץ 20.
יואב קיש: אין ספק שהרפורמה שהממשלה מתכוונת להעביר, יש לה דחיפות וחשובה לנו הנוכחות של מגוון תקשורתי, תחרות ולשמר את הערוצים הייעודיים כולם.
יואב קיש: לכן הכוונה בהחלט לעשות כאן הליך חקיקה מהיר ויעיל.
יואב קיש: אני אאפשר לשרן השכל, שהיא יוזמת החוק, לומר כמה מלים.
שרן השכל: עד היום כל חקיקה שנוגעת לנושאים של תקשורת, אם היא משודרת או תקשורת אחרת, זה איזשהו תפוח אדמה לוהט גם מבחינתנו כאשר אנחנו פוחדים לגעת ולעשות שינויים דרמטיים גם מפחד ואיומים אולי לאיזה שהם סיקורים רעים, אם זה על חברי כנסת, אם זה על דברים שאנחנו עושים, ולכן לרוב לא נוגעים בנושאים האלו שנוגעים לשוק התקשורת.
שרן השכל: החוק הזה הוא חוק חשוב, הוא חוק שלמעשה יבוא וישנה, יבוא ויסיר רגולציה, יסיר בירוקרטיה, יסיר פיקוח מיותר שיש היום.
שרן השכל: שוק התקשורת בישראל הוא שוק מאוד סבוך ומאוד מפוקח עם הרבה מאוד רגולציה.
שרן השכל: למעשה זה לא נותן מרחב נשימה, גם לא לערוצים הייעודיים אבל גם לא לערוצים מסחריים וכולי.
שרן השכל: לכן הצעת החוק הזו באה להיטיב ביחד אתם.
שרן השכל: הצעת החוק הזו צריכה לדון לעומק.
שרן השכל: אני חושבת שבגלל זה עד היום היא לא דנה גם בוועדת הכלכלה כי יש איזשהו פחד לגעת בזה.
יואב קיש: אני לא בטוח.
יואב קיש: לא הייתי משתמש במילה פחד.
יואב קיש: יש חילוקי דעות וזה לגיטימי.
שרן השכל: יש חילוקי דעות.
שרן השכל: אני שמחה שאנחנו מקימים ועדה חדשה.
שרן השכל: זו בעצם ההצעה שלי כדי באמת לדון לעומק בכל הנושא הזה של אסדרת ערוצים ייעודיים.
שרן השכל: אני חושבת שהיום, כשאנחנו שומעים שערוץ תקשורת במדינת ישראל עומד להיסגר, זה לא יכול לקרות תחת המשמרת שלנו.
שרן השכל: אנחנו צריכים לדאוג לכך שהתקשורת תהיה חופשית, שיהיה ביטוי לכמה שיותר מגוון של דעות ועמדות, ולכן הדבר הזה חשוב.
שרן השכל: לכן אני מבקשת להעביר את זה לוועדה משותפת שתקום בראשותך.
יואב קיש: אני רוצה לומר שבאמת ההחלטה הזו לוועדה היא בתיאום ובהסכמה כמובן עם יושב ראש ועדת הכלכלה איתן כבל שכמובן הוא גם חבר בוועדה והוא הבין את הדחיפות.
יואב קיש: בגלל שאנחנו רוצים לטפל בזה בדחיפות, בלוחות זמנים, נתן לי להיות יושב ראש הוועדה, לנהל את זה ולקדם את זה בהקדם האפשרי.
יואב קיש: הקראתי את ההחלטה ואני מבקש להעלות אותה להצבעה.
יואב קיש: מי בעד הבקשה להעברת הצעת חוק לוועדה המשותפת כפי שהוקראה?
יואב קיש: סעיף שני שעל סדר היום, אני לא רואה כאן אף אחד מהמציעים ולכן הוא יחכה לדיון אחר.
יואב קיש: בוקר טוב, שלום לכולם.
יואב קיש: סעיף א' בסדר היום הוא אישור קיום ישיבת כנסת מיוחדת לכבוד סגן נשיא ארצות הברית מר מייקל פנס.
יואב קיש: נמצאת איתנו ירדנה מלר הורוביץ מזכירת הכנסת.
יואב קיש: בגלל השינוי של הנסיעה של סגן הנשיא פנס, דיברה איתי מראש המזכירה שזה הזמן היחידי שניתן לארגן את הישיבה.
יואב קיש: היושב-ראש החליט לעשות ישיבה מיוחדת לבקשת האורח לכבוד סגן נשיא ארצות הברית.
יואב קיש: שאלו אותי מראש, לראות שבאמת אין סיבה שוועדת הכנסת תתנגד.
יואב קיש: לא ראיתי שום סיבה.
יואב קיש: לכן, אני ממליץ לוועדה לאשר את בקשת היושב-ראש.